**AVOIN TKI -OPINNÄYTETYÖN VALMISTELULOMAKE**

Tämän valmistelulomakkeen tarkoitus on auttaa opinnäytetyön tekijää ja ohjaajaa hahmottamaan opinnäytetyön prosessi kokonaisuutena <https://www.ammattikorkeakouluopinnot.fi/opinnaytetyo-8082>. Lomake auttaa huomioimaan riittävän varhaisessa vaiheessa opinnäytetyöhön ja sen toteutukseen liittyviä tietosuojalainsäädännön ja eettisten normien vaikutuksia samoin kuin opinnäytetyön julkistamista ja aineiston avaamista koskettavia, tarvittaessa erikseen sovittavia asioita. Hyvällä suunnittelulla ja opinnäytetyön valmistelutoimilla vältytään myöhemmin ikäviltä yllätyksiltä ja ylimääräiseltä työltä.

Tutkimusasetelma tulee muotoilla sellaiseksi, että opinnäytteestä on mahdollista laatia opinnäytetyönä hyväksyttävä, ehyt julkistettava raportti tai muu ammattikorkeakoulun ohjeistuksen mukainen esitys, huolimatta opinnäytetyön toimeksiantoon mahdollisesti liittyvistä salassapitovelvoitteista. Opinnäytetyön toteutuksesta on hyvä keskustella yhteistyötahon edustajan kanssa jo alkuvaiheessa, jotta vältytään väärinymmärryksiltä julkistettavaan opinnäytetyöraporttiin sisällytettävistä tiedoista. Toisaalta yhteistyötahon kanssa kannattaa keskustella myös opinnäytetyönä toteutettavan tutkimuksen tai kehittämistehtävän tulosten julkistamisesta huolimatta niiden mahdollisesta epäedullisuudesta yhteistyötahon kannalta.

**Opinnäytetyön** **tekijä(t)** [tähän nimi/nimet yhteystietoineen]

**Yhteistyötaho** [tähän nimi sekä mahdollinen y-tunnus]

**Ohjaaja(t)** [tähän nimi/nimet yhteystietoineen]

**Vertaispalautteen antaja** [tähän nimi yhteystietoineen]

**Opinnäytetyön alustava nimi (eli pääotsikko)** [tähän nimi]

**Opinnäytetyön aihe, tavoite (eli mihin asiaan pyritään vaikuttamaan) ja kysymys, johon vastataan opinnäytetyössä** [tähän tekstiä]

**Opinnäytetyön tavoiteltavat tulokset.** Kirjaa tähän opinnäytetyön suunnitellut julkistettavat tulokset. Mikäli opinnäytetyöprosessissa on suunniteltu muodostuvan ei-julkistettavia osia (esim. yrityskohtainen liiketoimintasuunnitelma, salassapidettävä tulos, sensitiivistä tietoa sisältävä dokumentaatio), määrittele myös ne tässä. Samoin määrittele mahdolliset immateriaalioikeuden suojaa saavat tulokset kuten tekijänoikeudellisesti suojatut (esim. ohjelmistot) tai mallioikeudella suojattavissa olevat (esim. pakkauksen ulkonäkö) tulokset. [tähän tekstiä]

**Keskeisimmät tietoperustaa muodostavat lähdeaineistot (esimerkiksi kirjallisuus, haastattelut ja muut tiedonlähteet)** [tähän lähteet]

**Opinnäytetyön keskeisimmät vaiheet** [tähän opinnäytetyön aikataulu]

**Julkinen opinnäytetyö**

Muotoile tutkimusaineisto sellaiseksi, että siitä on mahdollista laatia julkistettava raportti tai muu ammattikorkeakoulun ohjeistuksen mukainen esitys. Pohdi tutkimusasetelman muotoilussa seuraavia asioita:

* Onko näkökulma aiheeseen sellainen, että siitä on mahdollista tehdä opinnäytetyö, joka sisältää vain julkistettavissa olevaa tietoa?
* Miten mahdollisen toimeksiantajan salassapitoedellytykset rajaavat julkistettavan opinnäytetyön laadintaa ja miten ne on otettava huomioon opinnäytetyön sisällöissä ja esitystavoissa?

**Aineistonhallinnan suunnitelma**

**I Luvat ja ennakkoarviointi**

1. *Tarvitaanko tutkimuslupa? Kyllä Ei*

Yleensä tutkimuslupa tarvitaan, mikäli opinnäytetyö kohdistuu esim. jonkin organisaation henkilöstöön, opiskelijoihin tai toimintoihin.

*Miten tutkimuslupa hankitaan?* *[Selosta, miten tutkimuslupa hankitaan.]*

1. *Tarvitaanko eettinen ennakkoarviointi? Kyllä Ei*

Tutkimuksen eettinen ennakkoarviointi on tarkoitettu pääsääntöisesti perustutkinnon jälkeiseen tutkimustyöhön. Opinnäytteiden ohjaajat vastaavat siitä, että heidän ohjattavansa perehtyvät eettisiin periaatteisiin, mutta opinnäytetyöntekijä on itse vastuussa työnsä eettisyydestä. Mikäli perustutkinnon opinnäyte suunnitellaan toteutettavaksi tavalla, joka kuuluu ennakkoarviointia edellyttävien tutkimusasetelmien ryhmään, opiskelijan tulee hakea ennakkoarviointia eettiseltä toimikunnalta yhdessä ohjaajansa kanssa.

2.1 Muu kuin lääketieteellinen, ihmiseen kohdistuva tutkimus

Muu ihmiseen tai inhimilliseen toimintaan kohdistuva tutkimus kuin jäljempänä mainittu lääketieteellinen tutkimus voi edellyttää eettistä arviointia ennen tutkimuksen aloittamista. Näitä ovat humanististen alojen ja yhteiskuntatieteiden ohella esimerkiksi ihmiseen kohdistuva luonnontieteellinen ja tekniikan alan tutkimus, taiteellinen tutkimus ja joissain tapauksissa myös ihmiseen kohdistuva, ei-kajoava terveys- tai lääketieteellinen tutkimus. Muun ihmiseen kohdistuvan, ei-lääketieteellisen tutkimuksen eettisen ennakkoarvioinnin tekee **tutkijan toimipaikan ihmistieteiden eettinen toimikunta.**

*Ihmistieteisiin liittyvä tutkimus tarvitsee aina eettisen ennakkoarvioinnin jos:*

1. *tutkimukseen osallistumisessa poiketaan tietoon perustuvan suostumuksen periaatteesta,*
2. *tutkimuksessa puututaan tutkittavien fyysiseen koskemattomuuteen,*
3. *tutkimus kohdistuu alle 15-vuotiaisiin ilman huoltajan erillistä suostumusta tai informointia, jonka perusteella huoltajalla olisi mahdollisuus kieltää lasta osallistumasta tutkimukseen,*
4. *tutkimuksessa tutkittaville esitetään poikkeuksellisen voimakkaita ärsykkeitä,*
5. *tutkimuksessa on riski aiheuttaa tutkittaville tai heidän läheisilleen normaalin arkielämän rajat ylittävää henkistä haittaa tai*
6. *tutkimuksen toteuttaminen voi merkitä turvallisuusuhkaa tutkittaville tai tutkijalle tai heidän läheisilleen*

Lisätietoja: <https://www.tenk.fi/fi/eettinen-ennakkoarviointi-suomessa> ja <https://vastuullinentiede.fi/fi/tutkimuksen-suunnittelu/eettinen-ennakkoarviointi-suomessa> . Ohjeet ennakkoarvioinnin hakemiseen löytyvät [Tähän kunkin AMK:n oma linkki ohjeistukseensa].

Huomattava on, että eettisen toimikunnan lausunto ei ole tutkimuslupa. Luvan tutkimuksen toteuttamiselle antaa kohdeorganisaatio, jossa tutkimus toteutetaan. Lisäksi suostumuksensa tutkimukseen osallistumisesta antavat yksittäiset tutkittavat.

2.2 Lääketieteellinen tutkimus

Lääketieteellisellä tutkimuksella tarkoitetaan sellaista tutkimusta, jossa puututaan ihmisen tai ihmisen alkion taikka sikiön koskemattomuuteen ja jonka tarkoituksena on lisätä tietoa terveydestä, sairauksien syistä, oireista, diagnostiikasta, hoidosta, ehkäisystä tai tautien olemuksesta yleensä, mukaan lukien hoito- ja terveystieteellinen tutkimus, liikuntatieteellinen tutkimus ja ravitsemustieteellinen tutkimus.

Puoltava lausunto **alueelliselta lääketieteelliseltä eettiseltä toimikunnalta** ennen tutkimuksen aloittamista on ehdoton edellytys lääketieteellisestä tutkimuksesta annetun lain (488/1999) piiriin kuuluvalle tutkimukselle <https://www.finlex.fi/fi/laki/ajantasa/1999/19990488#L2> .

1. *Tarvitaanko julkaisulupa opinnäytetyössä tai sen yhteydessä julkaisemiseen joko a) yhteisteoksen tekemiseen osallistuneelta tai b) tunnistettavissa olevan tuotoksen tekijältä? Kyllä Ei*

*Miten julkaisulupa hankitaan?*

1. *Tarvitaanko opinnäytetyön aineiston hankintaan henkilötietoja luovuttavilta suostumus, jota käsiteltiin edellä kohdassa ”Käsittelyperusteet”? Kyllä Ei*

*Jos tarvitaan, miten se hankitaan?*

**II Henkilötiedot**

Henkilötiedoilla tarkoitetaan kaikkia niitä tietoja, 1) joiden perusteella henkilö voidaan tunnistaa suoraan ja 2) tietoja, joiden avulla henkilö voidaan tunnistaa epäsuorasti tai välillisesti yhdistämällä tieto johonkin toiseen tai toisiin tietoihin. *(Esim. Henkilö ei yleensä ole tunnistettavissa pelkkää ammattia koskevan tiedon perusteella. Yhdistettäessä ammatti kyseisen henkilön työpaikkaa koskevaan tietoon ja tietoon siitä, että ko. työpaikassa on vain yksi mainitun ammatin omaava työntekijä, on henkilö epäsuorasti tunnistettavissa.)*

Lisätietoja siitä, millaiset tiedot ovat henkilötietoja, löytyy seuraavasta linkistä: Aineistonhallinnan käsikirja <https://www.fsd.uta.fi/aineistonhallinta/fi/tunnisteellisuus-ja-anonymisointi.html> ja Yleisen tietosuoja-asetuksen 4 artiklan 1) ja 2) kohdat EU 2016/679 <https://eur-lex.europa.eu/legal-content/FI/TXT/PDF/?uri=OJ:L:2016:119:FULL&from=FI>

Henkilötietojen käsittely on oikeutettua ainoastaan silloin, kun se on opinnäytetyölle välttämätöntä ja henkilötietojen käsittelylle on olemassa käsittelyperuste (ks. jäljempänä kohta II.2). Minimoi siis kerättävät henkilötiedot; älä kerää tietoja tarpeettomasti tai varmuuden vuoksi. Mieti tarkoin, mitkä henkilötiedot ovat välttämättömiä suunnitellun opinnäytetyön toteuttamiseksi, sillä sen perusteella määräytyy henkilötietojen käyttötarkoitus. Henkilötiedot tulee kerätä tiettyä, nimenomaista ja laillista tarkoitusta varten. Ennakoi kerättävän aineiston mahdollinen hyödyllisyys ja hyödynnettävyys jatkossa.

Mikäli henkilötietoja sisältävä aineisto arvioidaan käyttökelpoiseksi myöhemmässä seuranta- tai muussa jatkotutkimuksessa, huomioi jatkokäsittelymahdollisuus osallistujalta (rekisteröidyltä) pyydettävässä suostumuslausekkeessa. Ellei osallistujan suostumus kata henkilötietojen myöhempää käsittelyä, saattaa jatkotutkimus estyä.

Henkilötietoja on käsiteltävä huolellisesti ja niiden turhaa kopiointia ja tulostamista on vältettävä. Tallennettaessa henkilötietoja tai henkilötietoja sisältävää aineistoa muistitikuille on oltava erityisen huolellinen ja noudatettava AMK:n tietoturvaohjeita. Käytä henkilötietoja sisältävien aineistojen keräämiseen vain AMK:n hyväksymiä/suosittelemia aineistonkeruuohjelmia tai -järjestelmiä. Mikäli kuitenkin tulostat aineistoja, joissa on henkilötietoja, kiinnitä erityistä huomiota niiden tietoturvalliseen säilyttämiseen sekä siihen, että ne eivät missään tilanteessa saa joutua ulkopuolisten saataville.

**Mikäli opinnäytetyössä ei käsitellä henkilötietoja, seuraavat henkilötietoja käsittelevät kohdat II.1, II.2 ja kohdan III kysymykset 1-5 voidaan ohittaa.**

*Opinnäytetyössä ei käsitellä henkilötietoja  [rasti ruutuun, mikäli henkilötietoja ei käsitellä].*

**II.1 Henkilötietojen rekisterinpitäjä**

Rekisterinpitäjällä tarkoitetaan tahoa, joka yksin tai yhdessä toisten kanssa määrittelee henkilötietojen käsittelyn tarkoitukset ja keinot. Rekisterinpitäjä voi olla opinnäytetyön tekijä, yhteistyötaho tai muu taho tai AMK.

*Henkilötietojen käsittelyn (keruun ja käytön) suunnitelma on tehty ja luovutettu ohjaajalle tarkistettavaksi  [rasti ruutuun].*

*Henkilötietojen rekisterinpitäjä on (valitse jokin seuraavista):*

* *opinnäytetyön tekijä [rasti ruutuun: kyllä]*
* *toimeksiantaja- tai yhteistyöorganisaatio [rasti ruutuun: kyllä]:  [paikka nimelle]*
* *muu yhteistyötaho [rasti ruutuun: kyllä]:  [paikka nimelle]*
* *ammattikorkeakoulu [rasti ruutuun: kyllä]*

Toimeksiantaja- tai yhteistyöorganisaatio voi olla rekisterinpitäjä yleensä vain silloin, jos opinnäytetyöntekijä on työsuhteessa siihen tai opinnäytetyö toteutetaan osana AMK:n ja ko. organisaation välistä toimeksianto-, projekti-, yhteistyö- tai muuta vastaavaa sopimusta.

**II.2 Käsittelyperusteet**

Henkilötietojen käsittely edellyttää tietosuojalainsäädännön mukaista käsittelyperustetta, joka yleisimmin opinnäytetöissä on suostumus. Käsittelyperusteena on:

1. *Suostumus [rasti ruutuun]*

*Tutkittavan, haastateltavan tai muun osallistujan, jonka henkilötietoja opinnäytetyötä toteutettaessa käsitellään, suostumuksen tulee olla vapaaehtoinen, tietoinen, yksiselitteinen ja yksilöity. Käytännössä tämä tarkoittaa sitä, että tutkittavan henkilön on vapaaehtoisesti allekirjoitettava suostumuslomake* *tai muulla aktiivisella toimella osoitettava suostumuksensa ja hänen on kyettävä ymmärtämään riittävän tarkasti se, mihin hän suostuu.*

*Suostumuksen on katettava kaikki ne käsittelytoimet, joita henkilötietoihin kohdistetaan. Opinnäytetyöntekijän on kyettävä osoittamaan, että suostumukset on annettu. Suostumukset voidaan kerätä kirjallisesti tai sähköisesti, mutta aina kuitenkin tavalla, joka edellyttää suostumuksen antajan aktiivista toimenpidettä.*

*Osallistujalle on kerrottava henkilötietojen käsittelytoimista. Tämä informointi tapahtuu joko tietosuojailmoituksen sisältävällä suostumuslomakkeella tai erillisellä tietosuojailmoituksella. Suostumuslomakkeita säilytetään opinnäytetyön toteuttamisen ajan, ja opinnäytetyön valmistuttua ne hävitetään. Lisätietoja tietosuojailmoituksesta on saatavissa* [*https://tietosuoja.fi/rekisteroidyn-informointi*](https://tietosuoja.fi/rekisteroidyn-informointi) *sekä [Tähän linkki kunkin AMK:n omiin ohjeisiin].*

*Mikäli tiedonkeräysvaiheessa on ennakoitu aineiston käyttäminen seuranta- tai muuhun jatkotutkimukseen ja suostumukset kattavat henkilötietojen tällaisen myöhemmin tapahtuvan käsittelyn, suostumuslomakkeita säilytetään niin kauan kuin aineistoakin. Mikäli aineiston jatkokäyttäjä on joku muu kuin opinnäytetyöntekijä (kuten AMK tai toimeksiantaja), on se ilmoitettava suostumus- ja/tai tietosuojailmoituslomakkeessa.*

Pseudonymisointi tarkoittaa henkilötietojen käsittelemistä siten, että henkilötietoja ei voida enää yhdistää tiettyyn henkilöön ilman lisätietoja. Tällaiset lisätiedot täytyy säilyttää huolellisesti erillään henkilötiedoista. Vaikka tiedot olisi pseudonymisoitu, niiden avulla yksilö voidaan edelleen erottaa joukosta ja yhdistää eri tietoaineistoissa. Pseudonymisoidut tiedot ovat yhä henkilötietoja, ja niiden käsittelyssä on sovellettava tietosuojasäännöksiä.

Anonymisointi tarkoittaa henkilötietojen käsittelyä niin, että henkilöä ei enää voida tunnistaa niistä. Tiedot voidaan esimerkiksi karkeistaa yleiselle tasolle (aggregoida) tai muuttaa tilastolliseen muotoon siten, etteivät yksittäistä henkilöä koskevat tiedot ole enää tunnistettavassa muodossa. Tunnistamisen täytyy estyä peruuttamattomasti ja siten, että rekisterinpitäjä tai muu ulkopuolinen taho ei voi enää hallussaan olevilla tiedoilla muuttaa tietoja takaisin tunnistettaviksi.

Anonymisoinnissa on otettava huomioon kaikki kohtuudella toteutettavissa olevat keinot, joiden avulla tiedot voitaisiin muuttaa takaisin tunnisteellisiksi. Tunnistamisen mahdollisuutta arvioitaessa täytyy huomioida esimerkiksi tunnistamisesta aiheutuvat kulut, tunnistamiseen tarvittava aika sekä käytettävissä oleva teknologia. Rekisterinpitäjän on varauduttava myös siihen, että kerran tehty anonymisointi voi heiketä ajan ja teknisen kehityksen myötä. Anonymisoituja tietoja ei enää katsota henkilötiedoiksi. Niihin ei sovelleta tietosuojasäännöksiä.

Lisätietoja: <https://tietosuoja.fi/pseudonymisointi-anonymisointi>

*Osallistujia tulee informoida myös ennen aineiston luovutusta mahdollisesti tapahtuvasta henkilötietojen pseudonymisoinnista tai anonymisoinnista. Aineiston luovutuksesta jatkokäyttäjälle on suositeltavaa laatia erikseen kirjallinen sopimus (nk. aineistonluovutussopimus).*

1. *Tieteellinen tutkimus [rasti ruutuun]*

*Yleensä AMK:n perustutkintoihin liittyvät opinnäytetyöt eivät täytä tieteellisen tutkimuksen kriteerejä. Tietoja siitä, miten tieteelliseen tutkimukseen osallistujaa informoidaan, löytyy seuraavasta linkistä [**Tähän linkki kunkin AMK:n omiin ohjeisiin]*

*Osallistujien informointi tapahtuu seuraavalla tavalla: [tila tekstille, kuvaile miten informoidaan.]*

Lisätietoja henkilötietojen keruusta, osallistujan informoinnista ja tietosuojailmoituksesta löytyy seuraavasta linkistä *[Tähän linkki kunkin AMK:n omiin ohjeisiin]*

**III Tiedon säilyttäminen, tallentaminen ja tuhoaminen käytön ja määräajan päätyttyä**

Opinnäytetyön tekijä määrittelee tiedon säilyttämiseen, tallentamiseen ja tuhoamiseen liittyvät asiat eli seuraavat kysymykset:

1. *Miten mahdolliset erityiset henkilötiedot\* ja muut henkilötiedot kerätään?**Mitä ohjelmistoja käytetään aineiston tallentamiseen ja prosessointiin? Mitä tiedostoformaatteja ja tallennusmenetelmiä käytetään? Miten varmistetaan aineiston tekninen laatu? [Kuvaa, miten ]*
2. *Miten kohderyhmä on määritelty? [Kuvaa, miten]*
3. *Miten arkaluonteiset ja muut henkilötiedot käsitellään keräämisen jälkeen ja säilytetään tutkimuksen ajan? Keiden saatavilla ne ovat ja miten? [Kuvaa, miten]*
4. *Aineistoon sisältyvät kaikki henkilötiedot ja suostumuslomakkeet hävitetään, kun opinnäytetyö on arvioitu. Kyllä Ei*
5. *Jos aineistoon sisältyvät henkilötiedot ja suostumuslomakkeet säilytetään jatkokäyttöä varten, kuvaa missä muodossa (pseudonymisoituna/anonymisoituna) ja kuinka kauan aineisto säilytetään sekä kenelle ja minkälaista jatkokäyttöä varten se mahdollisesti luovutetaan. [Kuvaa, miten]*
6. *Luovutetaanko omistus- tai immateriaalioikeuksia kuten käyttö-, muokkaus-, edelleenluovutus-, tai alilisensointioikeuksia opinnäytetyön tuloksiin tai sen toteuttamiseksi kerättyyn aineistoon? Onko aineisto tai opinnäytetyön tulokset immateriaalioikeuksin suojattua tai suojattavissa (esim. tekijänoikeus, mallioikeus, hyödyllisyysmalli)? (Kysymykset ovat aiheellisia, mikäli opinnäytetyö tehdään osana projektia, aineisto luovutetaan jatkokäyttöön tai tuloksia luovutetaan yhteistyötaholle. Katso termien määrittelyt opinnäytetyösopimuksen yleisten sopimusehtojen kohdasta 2 sekä ao. ohjeesta.)*

*Ei Kyllä*

*[Jos Kyllä, niin kuvaa, mitä, miten ja mille taholle luovutetaan.]*

\*EU:n tietosuoja-asetuksen Artiklan 9:n mukaan erityisiä henkilötietoja (”arkaluonteisia henkilötietoja”) ovat sellaiset henkilötiedot, joista ilmenee henkilön:

* + - * + Rotu tai etninen alkuperä
        + Poliittisia mielipiteitä
        + Uskonnollinen tai filosofinen vakaumus
        + Ammattiliiton jäsenyys
        + Geneettisten tai biometristen tietojen käsittely henkilön yksiselitteistä tunnistamista varten
        + Terveyttä koskevia tietoja
        + Seksuaalista käyttäytymistä ja suuntautumista koskevia tietoja

Erityisten henkilötietojen käsittely on kiellettyä, paitsi jos lainsäädännöstä löytyy tähän peruste (tarkemmin EU:n tietosuoja-asetuksen Artikla 9).

Henkilötunnus ei ole erityinen henkilötieto. Suomen lainsääntö määrittelee kuitenkin tilanteet, joissa henkilötunnusta voidaan käyttää. (Tietosuojalaki 29§, 1050/2018)

**IV Aineiston jatkokäyttö**

Mikäli opinnäytetyön ohjaaja arvioi, että AMK:lla voi olla kiinnostusta opinnäytetyön aineiston hyödyntämiseen esimerkiksi TKI-hankkeessa tai myöhemmissä opinnäytetöissä, opinnäytetyön ohjaaja ottaa yhteyttä *[Täytä tähän AMK:n opinnäytetyöprosessin vastuuhenkilö]* asiasta päättämistä varten, ks. tarkemmin ohje linkistä [*Lisää tähän linkit kunkin AMK:n omiin opinnäytetyöprosessi- ja tietosuojaohjeisiin*].

Siinä tapauksessa, että AMK on kiinnostunut aineiston jatkokäytöstä, eikä estettä aineiston luovutukselle ole, huolehtii AMK aineiston tietoturvallisesta säilyttämisestä opinnäytetyön tekemisen aikana ja/tai jälkeen erikseen sovittavalla tavalla. Aineiston luovuttamisesta laaditaan erikseen sopimus AMK:n, mahdollisen toimeksiantajan tai muun yhteistyötahon ja opiskelijan kesken.

*Opinnäytetyön ohjaaja arvioi, että opinnäytetyön aineisto on sellainen, että AMK:lla voisi olla kiinnostusta sen jatkokäyttöä varten. Kyllä Ei*

Ohjaaja on hyväksynyt valmistelulomakkeen tiedot [tila päivämäärämerkinnälle ja allekirjoitukselle].

Paikka \_\_\_/\_\_\_ 20\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ohjaajan nimi, asema