OPINNÄYTETYÖAINEISTON LUOVUTUSSOPIMUS JATKOKÄYTTÖÄ VARTEN

# 1 SOPIJAPUOLET

# 

Opiskelija/Opiskelijat (jäljempänä ”Opiskelija” )

Nimi

Opiskelijatunnus

Yhteystiedot:

# xxx Ammattikorkeakoulu Oy (jäljempänä ”Ammattikorkeakoulu”)

# Osoite

Y-tunnus: xxxxxx-x

Yhteyshenkilö: asema NN

Puh: xxxx

Sähköposti: N.N@

# 2. SOPIMUKSEN KOHDE JA TARKOITUS

Sopimuksen kohteena on Opiskelijan *[ Lisää tähän opinnäytetyön nimi]* -nimisen AMK-/YAMK- opinnäytetyön laatimista varten keräämä, jäljempänä yksilöity Tutkimusaineisto, jonka Opiskelija luovuttaa Ammattikorkeakoululle tässä sopimuksessa sovituin ehdoin.

Luovutuksesta sopiminen edellyttää, että AMK on tehnyt sisäisten prosessiensa mukaisesti päätöksen aineiston vastaanottamisesta opinnäytetyön ohjaajan arvioitua, että aineistoa voitaisiin hyödyntää esimerkiksi AMK:n TKI-hankkeissa tai myöhemmissä opinnäytetöissä.

# 3. MÄÄRITELMÄT

Tässä sopimuksessa noudatetaan seuraavia määritelmiä:

**Tutkimusaineisto:** luovutuksen kohteena oleva Opiskelijan keräämä perusaineisto tai perusaineistosta jalostettu aineisto, johon Opinnäytetyöprosessin tulokset perustuvat.

**Metadata tai Metatieto:** Tutkimusaineiston kuvailutiedot.

**Aineistonhallinta:** Tutkimusaineiston ja Metadatan luomisen ja tallennuksen järjestämistä siten, että aineisto on mahdollista säilyttää käyttökuntoisena ja luotettavana sen elinkaaren ajan ja että aineiston tietosuoja ja tietoturva on varmistettu.

**Aineistojen avaaminen:** tutkimusaineiston ja -menetelmien avaaminen vapaaseen käyttöön Opiskelijan tai sen, jolle hän on siirtänyt oikeudet aineistoon, määrittämin aineiston käyttöoikeuksin. Käyttöoikeuksien määrittämisessä voidaan käyttää Creative Commons BY 4.0 lisenssiä tai muita vastaavia lisenssejä.

**Anonymisointi:** henkilötietojen käsittelyä niin, että henkilöä ei enää voida tunnistaa aineistosta. Tiedot voidaan esimerkiksi karkeistaa yleiselle tasolle (aggregoida) tai muuttaa tilastolliseen muotoon siten, etteivät yksittäistä henkilöä koskevat tiedot ole enää tunnistettavassa muodossa. Tunnistamisen täytyy estyä peruuttamattomasti ja siten, että rekisterinpitäjä tai muu taho ei voi enää hallussaan olevilla tiedoilla muuttaa tietoja takaisin tunnistettaviksi.

**Jatkokäyttö:** Tutkimusaineiston käyttämistä luovutuksensaajan tai kolmannen toimesta, jolle luovutuksensaaja on oikeutetusti luovuttanut Tutkimusaineiston käyttöoikeuden, seuranta- tai jonkin muun tutkimuksen, opinnäytetyön, tutkielman tai selvityksen aikaansaamiseen.

# 4. LUOVUTETTAVAN TUTKIMUSAINEISTON KUVAUS

Luovutettava Tutkimusaineisto koostuu seuraavista tiedoista: *[Lisää tähän, mitä tietoja aineisto sisältää, mitä menetelmää käyttäen se on kerätty (esim. kysely-, haastattelu-, mittaus-, arviointi-, kuvantamis- tms. menetelmä), onko käytetty kohderyhmää (mistä kohderyhmä koostuu, perusjoukko, miten otanta on tehty) ja kuinka laaja aineisto on.]*

# 5.TUTKIMUSAINEISTO JA TIETOSUOJA

Tutkimusaineisto on anonymisoitu, eikä luovutettavaan aineistoon sisälly henkilötietoja. Opiskelija vakuuttaa, että anonymisointi on tehty Tietoarkiston aineistonhallinnan käsikirjan ohjeiden mukaisesti tai muuta vastaavaa asianmukaista menettelyä noudattaen.[[1]](#footnote-1)

# 6. TUTKIMUSAINEISTO JA SIIHEN LIITTYVÄT LUOVUTETTVAT OIKEUDET

Mikäli Tutkimusaineisto on tekijänoikeudella tai sen lähioikeudella (mm. luettelo ja tietokanta) suojattu, luovutetaan Tutkimusaineisto rinnakkaisine käyttöoikeuksineen Ammattikorkeakoululle. Opiskelijalla Tutkimusaineiston tekijänä säilyy rinnakkainen käyttöoikeus tämän sopimuksen mukaisesta luovutuksesta huolimatta

Ammattikorkeakoululle luovutetaan seuraavat käyttöoikeudet:

oikeus käyttää tutkimusaineistoa omassa sisäisessä opetus- ja TKI-toiminnassaan;

edellisen lisäksi opetus- ja TKI- toiminnassa oikeus siirtää käyttöoikeus AMK:n opiskelijoille;

edellisten lisäksi oikeus luovuttaa käyttöoikeuksia kolmansille käytettäväksi TKI-hankkeessa, jossa AMK on osapuolena.

Tutkimusaineisto luovutetaan sähköisessä muodossa. Tutkimusaineiston tarkemmasta luovutustavasta sopijaosapuolet sopivat erikseen tietosuoja ja tietoturva huomioiden.

Tutkimusaineiston luovutusmuodosta sopijapuolet sopivat erikseen.

Muuhun, tekijänoikeussuojan piiriin kuulumattomaan Tutkimusaineistoon Ammattikorkeakoulu saa omistusoikeuden.

# 7. SOPIJAPUOLTEN VASTUUT JA VELVOITTEET

Sopijapuolten vastuu Tutkimusaineiston tietoturvallisesta ja tietosuojasäännösten mukaisesta käsittelystä määräytyy luovutusajankohdan mukaan. Opiskelija vastaa Tutkimusaineiston käsittelyn asianmukaisuudesta luovutusajankohtaan saakka, jonka jälkeen Tutkimusaineiston asianmukainen käsittely on Ammattikorkeakoulun vastuulla.

Jos Opiskelija säilyttää Tutkimusaineistosta sellaisen kopion tai tallenteen, joka sisältää henkilötietoja rekisteröityjen (tutkittavien) antaman suostumuksen mukaista tarkoitusta varten, vastaa hän siltä osin luovutuksen jälkeisestä Tutkimusaineiston kopion tai tallenteen tietoturvallisesta ja tietosuojasäännösten mukaisesta käsittelystä.

Opiskelija vastaa siitä, että Aineistonhallinta on suunniteltu ja toteutettu siten, että Tutkimusaineisto on luotettavuudeltaan käyttökelpoinen jatkokäyttöön.

Opiskelija ei vastaa siitä, että Tutkimusaineisto on sellaisenaan jatkokäyttöä palvelevassa muodossa tai että sen Metadata täyttää tietoarkiston tai muiden aineiston tallennus- ja julkaisupalveluja tarjoavien arkistojen metatiedoille asettamat vaatimukset.

Ammattikorkeakoulu on tarkastanut Tutkimusaineiston ja vastaanottaa sen siinä muodossa ja sellaisin tiedoin kuin Opiskelija on sen ennakkoon tarkastettavaksi luovuttanut.

# 8. VOIMASSAOLO

Tämä sopimus tulee voimaan, kun molemmat sopijapuolet ovat sen allekirjoittaneet. Aineisto luovutetaan, kun sopijapuolet ovat allekirjoituksillaan saattaneet tämän sopimuksen voimaan.

# 9.RIIDANRATKAISU

Tästä sopimuksesta mahdollisesti aiheutuvat erimielisyydet ratkaistaan ensisijassa sopijapuolten välisin neuvotteluin. Mikäli neuvottelut eivät johda tulokseen, ratkaistaan erimielisyydet AMK:n kotipaikan käräjäoikeudessa, ensisijaisesti tuomioistuinsovittelussa.

# ALLEKIRJOITUKSET

**Opiskelija(t)**

[Paikka ja päivämäärä]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimenselvennys, opiskelijanumero

[Paikka ja päivämäärä]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimenselvennys, opiskelijanumero

**XXX ammattikorkeakoulu**

[Paikka ja päivämäärä]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[nimen selvennys ja allekirjoittajan asema]

1. Luovutettava aineisto EI saa sisältää henkilötietoja.

   Tämä tarkoittaa sitä, että aineisto on ennakkotarkistettava ennen luovutusta. Aineiston keränneen opiskelijan on ehdottomasti anonymisoitava kaikki henkilötietoja sisältävä aineisto ja ammattikorkeakoulun edustajan tulee tarkistaa, että anonymisointi on suoritettu kohdassa 5 mainittujen kriteerien mukaan. [↑](#footnote-ref-1)